Jelaskan Aturan Dolanan dari Scrabble dalam bahasa jawa

Dolanan iki dimaenake wong 2 nganti 4 wong karo papan dolanan kotak-kotak sing cacahé 15 kolom lan 15 baris. Rikala nyusun tembung, saben kotak diisi siji kotakan aksara. Ana ing klub resmi utawa turnamen, tetandhingan namung dimaenake wong loro (utawa, ana kalane antawise 2 tim sing saben anggotane dolanan bareng nyusun aksara saka rak sing béda).

Saben aksara duwé poin dhéwé (Antawise 1 nganti 10) sing beja ing frekuensi wetuné aksara iku standar. Ana ing model scrabble basa Inggris, aksara-aksara sing bisa metu ing tetembungan basa Inggris, kaya aksara "E" utawa "O" poine mung 1. Aksara-aksara sing arang metu, kaya "Q" lan "Z" poine 10. Kajaba iku, ana uga kotakan kosong (ora ditulisi aksara) poine nol, nanging bisa dianggo kanggo nglambangake kabèh aksara saka "A" nganti "Z".

Papan dolanan ditandani karo kotak-kotak bonus sing bisa ngakehake poin. Kotak sing wernane abang ana tulisané "Triple-word" dipingake 3 total poin sing diduwèni saka saktembung, kotak sing wernane jambon "double-word" dipingake 2 total poin sing diduwèni saka saktembung, kotak warna biru tuwa "triple-letter" dipingake 3 poin aksara sing ana ing duwure, ;an kotak biru nom "double-letter" dipingake 2 poin aksara sing ana ing dhuwure. Kotak ing pérangan tengah papan (H8)"double-word" lan diwènèhi tada bintang utawa logo.